《太和山中杂咏》
明代·袁中道

灵境经年入梦魂，不知何岳更称尊。
山为函夏诸丘长，帝是轩辕有道孙。
楚泽秦川罗下界，日兄月姊贮天门。
晴空万里尘氛净，一缕卿云玉座存。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。